راجل عجوز دخل مطعم ببطء وهو ماسك عصايته. هدومه القديمة وجزمته خلوه يبان غريب في اليوم ده.
واحدة جرسونة صغيرة اسمها Mary شافته وهو رايح لترابيزة جنب الشباك. جريت عليه، وقالتله بابتسامة، "اتفضل يا فندم. خليني اساعد حضرتك."
من غير ما يقول كلمة، ابتسملها. سحبت الكرسي من الترابيزة وساعدته يقعد. بعدين سندت عصايته على الترابيزة عشان يقدر يوصلها. قالها بصوت هادي وواضح، "شكراً يا آنسة."
"العفو يا فندم،" ردت عليه. "هرجع تاني كمان شوية، ولو احتجت حاجة، بس لوح ليا!"
بعد ما خلص وجبة حلوة. Mary جابتله الباقي. ناولته عصايته، ومشيت معاه لحد باب المطعم. وهي فاتحة الباب قالتله، "تشرفنا تاني يا فندم!" الراجل العجوز لف وابتسم.
لما Mary راحت تنضف الترابيزة، اتصدمت. تحت الطبق، لقت كارت شغل، ورقة ب١٠٠ دولار ورسالة. الرسالة كانت مكتوب فيها، "عزيزتي Mary، انا بحترمك جداً، وانتي كمان بتحترمي نفسك. ده باين من طريقة معاملتك للناس. انتي لقيتي سر السعادة."
في الحقيقة، الراجل العجوز كان صاحب المطعم. دي كانت اول مرة هي، او اي حد من الجرسونات، يشوفوه.
الراجل العجوز كان ___ .
والد Mary جار Mary صاحب المطعم جرسون في المطعم